# Damir Bužleta

### Izvor: Wikipedija

Damir Bužleta (Pula, 1958.), hrvatski glazbeni pedagog

Rođen 1958. godine u Puli gdje na Pedagoškom fakultetu završava studij glazbene kulture. Zaposlen u OKUD-u "Istra" kao nastavnik harmonike i organizator kulturno-umjetničkih programa. Njegovi učenici na državnim i međunarodnim natjecanjima ostvaruju zapažena priznanja i nagrade. Dirigent je harmonikaškog orkestra "Stanko Mihovilić" od 1989. koji pod njegovim vodstvom koncertira diljem Europe i Amerike te osvaja prve nagrade na međunarodnim natjecanjima u Hrvatskoj, Italiji, Češkoj Republici, Njemačkoj i Francuskoj. Kao gost dirigent u više je navrata gostovao u Italiji. Članom je ocjenjivačkih orkestara i solista. Obnaša funkciju tajnika stručnog odbora Međunarodnog susreta harmonikaša, po mnogo čemu jedinstvene i međunarodno poznate i ugledne manifestacije i voditelj Međunarodne ljetne škole u Puli koju osniva 1992. koja svake godine okuplja najznačajnije svjetske pedagoge i koncertne umjetnike te veliki broj domaćih i stranih polaznika. Uz pedagoški rad i organizacijske poslove bavi se i skladanjem za harmonikaške orkestre i pjevačke zborove. Njegova djela izvode se kako u Hrvatskoj tako i u inozemstvu. Član je Hrvatskog društva skladatelja. Dirigent je mješovitog pjevačkog zbora "Matko Brajša-Rašan" od 1995. s kojim nastupa na domaćim i stranim, međunarodnim smotrama i festivalima.

## [uredi] Vanjske poveznice

OKUD "Istra"

Dobavljeno iz "http://hr.wikipedia.org../../../d/a/m/Damir_Bu%C5%BEleta_b951.html"

Kategorija: Hrvatski pedagozi

##### Views

- Članak
- Razgovor
- Trenutna inačica

##### Traži